《谒真祠》
宋代·陈襄

海宫天路杳无涯，万里星津驻客槎。
月下旌旗仙女伏，云中楼阁羽人家。
鸾丝暖引霓裳曲，绮席深倾玉酒霞。
阿母未归方朔去，碧桃何日重开花。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。